
Keressük a PTE EHÖK
Pályázati és Esélyegyenlőségi Bizottságának gyakornokait!

(1) Téged keresünk, ha: 

 	a) Könnyen teremtesz kapcsolatot a hallgatótársaiddal, jól kommunikálsz;
 	b) Szeretsz kihívásokat gyorsan, precízen és önállóan megoldani;
 	c) Rugalmas az időbeosztásod, bírod a monoton munkát;
 	d) Empatikus vagy, szabadidődet hasznosan, másoknak segítve szeretnéd eltölteni.

(2) Mit kell tenned, hogy velünk dolgozhass?

Nyújts be pályázatot e felhívásunkra, a következő feltételekkel:
A pályázatok leadásának határideje: 2026.09.25. (péntek) 23:59 
A pályázatok leadásának helye: Kizárólag elektronikus úton, scannelve, a palyazatok.ehok@pte.hu e-mail címre küldve. Tárgy „Gyakornoki jelentkezés – NÉV” legyen.

(3) Mi az, ami mindenképp kell a pályázathoz?

a) egy kitöltött jelentkezési lap;
b) egy 15 napnál nem régebbi hallgatói jogviszony igazolás;
c) egy fényképes önéletrajz, amelyből nem csak szakmai tapasztalataid, de személyes értékeid is szeretnénk megismerni;
d) egy motivációs levél, amely során meggyőzöl bennünket arról, hogy Te vagy a legalkalmasabb a feladat ellátására; 
e) végül, de nem utolsó sorban a pályázatod minden oldalának aláírásoddal történő hitelesítése.

(4) Mit csinál az EHÖK Pályázati és Esélyegyenlőségi Bizottságának gyakornoka?

	a) eljár és segítséget nyújt a Bizottság hatáskörébe tartozó hallgatói pályázati ügyekben;
	b) elbírálja a Bizottság hatáskörébe tartozó hallgatói pályázatokat;
	c) információt nyújt az aktuális pályázatokat illetően, hetente ügyeletet tart.

(5) A Bizottság munkatársaink megbízása a visszavonásig érvényes, de legfeljebb 1 évre szól, mely meghosszabbítható.

(6) A formai követelményeknek megfelelő, érvényes pályázat esetén először írásbeli teszt következik, melynek várható időpontja: 2026. október 5. (hétfő). Ezt követően szóbeli elbeszélgetés következik személyes úton, melynek tervezett időpontja 2026. október 6-7. (kedd-szerda) kora délutáni órák. A szóbeli elbeszélgetés során lehetőséged nyílik a pályázatodban leírtakon túl bemutatkozni, valamint kérdéseket feltenni a szervezettel és a meghirdetett pozícióval kapcsolatban. A teszten és az elbeszélgetésen történő részvétel a pozíció betöltésének kötelező előfeltétele, így amennyiben komolyak a szándékaid, a fent leírt időszakban légy elérhető, részünkről az előzetes e-mailben történő időpont egyeztetés során igyekszünk rugalmasak lenni, amennyire csak lehet!





(7) Tevékenység várható kezdete: 2026. október 14.

(8) A tevékenység ellentételezése havi szinten folyósított kiemelt közéleti ösztöndíj formájában történik.

(9) Tevékenység végzésének helye: Pécs


Pécs, 2026.08.24. 
	

Dr. Horváth Dominik s.k.
Elnök
PTE EHÖK

